NaiveNeuron/SloPal huggingface dataset:
Číž, Miroslav, podpredseda NR SR (2015-05-29):
Faktické poznámky páni poslanci Osuský a Daniš. Pán Viskupič zrejme s reakciou. Uzatváram možnosť prihlásiť sa s faktickou poznámkou. Slovo má poslanec Osuský.
Bugár, Béla, podpredseda NR SR (2018-02-13):
Pán poslanec Mizík.
Dostál, Ondrej, poslanec NR SR (2022-03-18):
Pán poslanec Ledecký, no to je práve tá debata, že či to máme stavať, že čím nižšia úroveň, tým demokratickejšie. Podľa môjho názoru je jasné, decentralizácia je dobrá vec, ale to, na akej úrovni, aké veľké budú celky, by malo byť vecou racionálneho rozhodnutia, nielen toho, aby to bolo čo najnižšie, ale aj aby to mohlo efektívne fungovať. A naše obce sú dnes príliš malé, aby samospráva na nich mohla efektívne fungovať. Ja súhlasím, že tie modely sú rôzne. Môžu byť aj také, že sa iba prenesú kompetencie, ale príklad z iných európskych krajín hovorí, že municipalizácia, komunálna reforma, spájanie obcí vo výkone samosprávnych funkcií má zmysel a je to dobrá cesta. A stále teda nerozumiem celkom, že teda že prečo od Prešova sa môže nejaká časť oddeliť a od Bratislavy alebo Košíc nie, že za to, že tam je na úrovni mestských častí samospráva, no tak môžme dať aj Prešovu samosprávu, ale teda myslím, že skôr ten trend pôjde, pôjde opačným smerom, že povedzme v Košiciach by sa mohol obmedziť počet mestských častí, ale to teraz tu nejdeme riešiť. A áno, komunálna reforma nebude v plnosti realizovaná v tomto volebnom období. Máme za sebou polovicu volebného obdobia. Budú na jeseň komunálne voľby, takže budú navolené na štyri roky nové samosprávy, tak to je tiež dáky limit, ale nemali by sme sa k tomu stavať tak, že no teraz sa nám to nepodarilo, tak to necháme tak a nech to niekto robí, lebo takýmto spôsobom sa postupuje už desaťročia. Mali by sme sa snažiť aj v tomto volebnom období urobiť čo najviac.
Paška, Pavol, predseda NR SR (2013-10-29):
(Hlasovanie.) 133 prítomných, 44 za, 10 proti, 78 sa zdržalo, 1 nehlasoval. Konštatujem, že sme neschválili návrh zákona o rodinnom podnikaní. Pán poslanec Droba uvedie hlasovanie o uznesení k správe o štátnej politike k Slovákom žijúcim v zahraničí. (Hlasovanie o správe o štátnej politike vo vzťahu k Slovákom žijúcim v zahraničí a o poskytnutej štátnej podpore Slovákom žijúcim v zahraničí za rok 2012 a návrh programu štátnej politiky vo vzťahu k Slovákom žijúcim v zahraničí na rok 2014 , tlač 693.)
B. Bugár, podpredseda NR SR: (2004-03-11):
L. Martinčeková, poslankyňa: Doplňujúcu otázku nemám, ale chcela som sa poďakovať pánu ministrovi za veľmi výstižnú odpoveď. Ďakujem.
P. Hrušovský, predseda NR SR: (2005-12-14):
Pristúpime teraz k hlasovaniu o jednotlivých prerokovaných bodoch. Poprosím pána poslanca Janiša, aby z poverenia výboru pre hospodárstvo, privatizáciu a podnikanie predniesol Národnej rade návrhy hlasovaní k vládnemu návrhu zákona o verejnom obstarávaní, tlač 1321. Prosím, páni poslanci, o pokoj v rokovacej sále. Pán poslanec Janiš, uvádzajte jednotlivé hlasovania.
Danko, Andrej, predseda NR SR (2017-12-06):
Ďakujem. Na vystúpenie pani poslankyne päť faktických. Uzatváram možnosť prihlásenia. Pán poslanec Osuský.
K. Tóthová, poslankyňa: (2005-09-22):
Po druhé k článku 2. Skutočne tu nemožno Trestný zákon takto novelizovať, pretože to by v praxi znamenalo zmeny, ale to treba doplniť v Trestnom zákone. Inak nemám – ale mám ešte. Proste nemožno, že kde nie je postarané oňho, kde nehrozí, a dať, kde hrozí, pretože aplikačná prax bude mať veľké problémy, kde nehrozí. Tam treba nechať toto znenie a dať s výnimkou prípadov, ktoré sú – takto to treba. Tento pozmeňujúci návrh ja podám v druhom čítaní. Ja som už tieto myšlienky vyargumentovala v dennej tlači aj v Slovenke a bolo veľa ohlasov pozitívnych.
Žitňanská, Lucia, podpredsedníčka vlády a ministerka financií SR (2017-02-09):
... ktorá tvorí právny titul pre vzťah medzi partnerom verejného sektora a samotným verejným sektorom. Návrh zákona preto vyníma z definícií zmluvy zavedenej na účely zákona také zmluvy, ktorých účastníkom je Agentúra pre riadenie dlhu a likvidity, ako aj Národná banka Slovenska pri plnení ich pôsobnosti, ktorá sa týka verejne obchodovaných dlhopisov a iných finančných nástrojov alebo dvojstranných obchodov na medzinárodnom finančnom trhu za účelom riadenia menového alebo úrokového rizika štátu a riadenia jeho likvidity. Návrh tiež predvída vyňatie zmlúv týkajúcich sa burzových obchodov. Taktiež môže dôjsť k narušeniu fungujúcich vzťahov na burze. Obchody na verejných trhoch totiž podliehajú osobitnej regulácii a kontrole vrátane požiadaviek na ohlasovanie a transparentnosť. Preto sa požiadavka na registráciu partnerov pri týchto transakciách javí ako spôsobujúca nadmernú administratívnu záťaž. Okrem uvedeného návrhu zákona tiež vyníma zákon z definície partnera verejného sektora iné štáty a medzinárodné organizácie zriadené na základe medzinárodného práva verejného vrátane ich orgánov. Účelom zákona totiž nie je ustanovovať povinnosti pre tieto subjekty, ale, naopak, smeroval k úprave tých vzťahov, ktoré vznikajú v rámci verejného sektora v územnej pôsobnosti Slovenskej republiky. Ďakujem veľmi pekne, poprosím o prerokovanie návrhu zákona.
Kollár, Boris, predseda NR SR (2023-05-18):
Prosím, prezentujme sa a hlasujeme. Pán kolega, budeme hlasovať aj zajtra, aj, aj, aj budúci týždeň sa bude rokovať, tak sa nemusíte báť, že to nebude prerokované. (Hlasovanie.) Prítomných 141, za 48, proti 17, zdržalo sa 72, 4 nehlasovali. Uvedený návrh sme neschválili. Ďalší procedurálny návrh, pani poslankyňa Majorová Garstková, nech sa páči.
Danko, Andrej, podpredseda NR SR (2024-05-21):
Ďakujem, pán minister. Na vystúpenie pána ministra štyri faktické.
Duchoň, Daniel, poslanec NR SR (2012-06-26):
Áno, ďakujem. Vážený pán predseda, Národná rada Slovenskej republiky A. schvaľuje a) príjmy verejnej správy Slovenskej republiky v jednotnej metodike platnej pre Európsku úniu (ESA 95) podľa údajov zverejnených Eurostatom dňa 23. 4. 2012 dosiahli 23 658,400 mil. eur, výdavky verejnej správy 26 985 miliónov eur a schodok 3 326,600 mil. eur; b) podiel schodku verejnej správy Slovenskej republiky na hrubom domácom produkte v jednotnej metodike platnej pre Európsku úniu podľa údajov zverejnených Eurostatom dňa 23. 4. 2012 dosiahol 4,8 %; c) konsolidovaný dlh verejnej správy podľa údajov v jednotnej metodike platnej pre Európsku úniu podľa údajov zverejnených Eurostatom dňa 23. 4. 2012 dosiahol k 31. decembru 2011 sumu 29 211,300 mil. eur, čo predstavuje 43,3 % hrubého domáceho produktu; d) príjmy štátneho rozpočtu Slovenskej republiky na hotovostnej báze dosiahli 12 002, 3 mil. eur, výdavky 15 278 miliónov eur a schodok 3 275,7 mil. eur. B. berie na vedomie, že schodok štátneho rozpočtu vykázaný v štátnom záverečnom účte Slovenskej republiky za rok 2011 vo výške 3 275,7 mil. eur bol k 31. decembru 2011 krytý finančnými prostriedkami získanými z emisií štátnych pokladničných poukážok v hodnote 1 136,9 mil. eur, z čerpaní vládnych úverov v hodnote 650 mil. eur a finančnými zdrojmi Štátnej pokladnice v hodnote 1 488,8 mil. eur.
Bugár, Béla, podpredseda NR SR (2019-10-16):
Nech sa páči, prezentujme sa a hlasujme. (Hlasovanie.) Prítomných 135, za 99, zdržalo sa 34 poslancov, 2 nehlasovali. Konštatujem, že tieto návrhy zo spoločnej správy sme schválili. Ďalej.
Érsek, Árpád, minister dopravy a výstavby SR (2017-11-28):
Ďakujem za slovo. Vážená pani predsedajúca, vážení poslanci, vážené poslankyne, poslanci, dovoľte mi z poverenia vlády Slovenskej republiky uviesť v druhom čítaní na dnešné rokovanie Národnej rady Slovenskej republiky návrh zákona, ktorým sa mení a dopĺňa zákon č. 351/2011 Z. z. o elektronických, elektronických komunikáciách v znení neskorších predpisov a ktorým sa mení a dopĺňa zákon č. 129/2002 Z. z. o integrovanom záchrannom systéme v znení neskorších predpisov. Vláda Slovenskej republiky vypracovala predložený návrh zákona z dôvodu dosiahnutia úplnej transpozície smernice Európskeho parlamentu a Rady 2014/61 Európskej únie z 15. mája 2014 o opatreniach na zníženie nákladov na zavedenie vysokorýchlostných elektronických komunikačných sietí a transpozície rozhodnutia Európskeho parlamentu a Rady č. 585/2014 Európskej únie z 15. mája 2014 o zavedení interoperabilnej služby eCall v celej Európskej únii, ktorou sa rozšíria služby poskytované obyvateľom na čísle tiesňové volanie č. 112 o volanie eCall. Návrh zákona ďalej zabezpečuje rovnaký prístup k tiesňovým službám poskytovaných na čísle tiesňového volania 112 aj pre osoby so zdravotným postihnutím prostredníctvom krátkych textových správ, SMS. Boli sme oboznámení so spoločnou správou gestorského Výboru Národnej rady Slovenskej republiky pre hospodárske záležitosti. Súhlasíme so všetkými pozmeňujúcimi a doplňujúcimi návrhmi uvedenými v časti IV, ktoré gestorský výbor odporúča schváliť. Vážené dámy, vážení páni poslanci, prosím o súhlas. Ďakujem, skončil som.
Pčolinský, Peter, podpredseda NR SR (2022-12-06):
Prezentujeme sa a hlasujeme. (Hlasovanie.) Prítomných 136, za 76, zdržalo sa 60. Návrh sme schválili.
Kuffa, Štefan, poslanec NR SR (2020-04-29):
Ďakujem, ďakujem.
Svrček, Miloš, poslanec NR SR (2023-06-14):
Ďakujem pekne za slovo. Pán poslanec, áno, my sme sa bavili o týchto témach aj na ústavnoprávnom výbore a mňa tiež potešila informácia o tom, že táto súčasná úradnícka vláda by mala pokračovať v rekodifikácii občianskeho práva. Je to vec, ktorá sa tu rieši desaťročia, a na rozdiel od Českej republiky my stále nemáme po tých desaťročiach ešte nielen prijatý rekodifikovaný Občiansky zákonník a to súkromné právo, nemáme to ešte ani pripravené. A určite možno také odporúčanie, však to sme hovorili aj pani ministerke na rokovaní ústavnoprávneho, aby sa pustil ten návrh aspoň do medzirezortného pripomienkového konania. V prípade, keď príde ďalšia vláda od októbra 2023, by možno spravila aj to opakované medzirezortné pripomienkové konanie, vyfiltrovala všetky pripomienky a problematické state s rezortmi, lebo na tých rezortoch tí úradníci ostávajú. Tí budú pokračovať ďalej, majú naštudovanú tú problematiku, prečo zbytočne strácať štyri, päť, šesť mesiacov. Takže toto absolútne kvitujem, s týmto súhlasím, aby sa v tomto pokračovalo, lebo je to veľmi dôležitý zákon, ktorý, tuším, obsahuje okolo 800 paragrafov, rieši celé súkromné právo na Slovensku. Takže toto je veľmi dôležité. Čo sa týka ešte personálnych kapacít Policajného zboru, absolútne súhlasím s tebou, tiež možno otvoriť otázku tej stabilizácie personálneho stavu v rámci rezortu. Pretože chodím po Slovensku, bavím sa aj s tými policajtmi, mám o tom informácie, že sú, je veľmi veľa tých oblastných, teda okresných riaditeľstiev, z ktorých odchádzajú od septembra mladí policajti, ktorí majú to know-how, a ty veľmi dobre vieš ako bývalý vyšetrovateľ, že je rozdiel, keď prídeš prvý rok do toho zboru a keď odchádzaš po 15 rokoch, aký je rozdiel medzi tým človekom, ktorý je vycvičený, v úvodzovkách, tou ulicou. Takže tá stabilizácia bude veľmi dôležitá. Ja som rád, že možno... (Prerušenie vystúpenia časomerom.)
Puci, Róbert, poslanec NR SR (2017-03-23):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti. Ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 5. mája 2017 a v gestorskom výbore do 9. mája 2017.
Halúz, Milan, poslanec NR SR (2014-11-09):
Ďakujem za slovo. Pán kolega, keď ste hovorili o tých faktúrach, ja som si to otvoril a pozeral som si tie faktúry, tak by som rád upozornil na niečo. Áno, Medical Group má zaplatené načas faktúry a niekedy o deň a dva skôr. To beriem, že môže byť, či je piatok, pondelok, aký je pracovný deň, to môžeme tak brať. Ale na druhej strane faktúry od firmy Medical Group sú vždy vystavené so štvormesačnou splatnosťou. A kdežto, a sú to lieky, väčšinou sú to lieky, antibiotiká, a našiel som tam napríklad faktúry od Medardu, to sú tiež lieky, antibiotiká, ktoré sú síce zaplatené s pravidelnosťou zas o mesiac neskôr po splatnosti, ale zase je vždy mesačná splatnosť. Čiže má to tam nejakú svoju hierarchiu. A napríklad, keď hovoríte, že nemajú viac faktúr načas splatených, napríklad 18. 9. suma 631 euro, faktúra splatná 18. 10., zaplatená 22. 10. 2014. Firma Marius Pedersen, odvoz odpadov. A je tam viac takých faktúr, vyslovene sa to týka položiek, či sú to odpady, či sú to lieky. Samozrejme, keď sú to nejaké služby, tam je vidieť, že je to neskôr platené, ale v tomto by som ja nehľadal nejaký zámer alebo to, čo ste hovorili. Ďakujem.
E. Kolesár, poslanec: (2002-11-13):
Z. Martináková, podpredsedníčka NR SR: Pani poslankyňa, chceli ste faktickú poznámku? (Reakcia poslankyne.) Nemôžem vám umožniť vystúpiť s faktickou poznámkou, lebo som uzavrela možnosť. Pán Hopta, ak chcete reagovať na faktické poznámky, nech sa páči. I. Hopta, poslanec: Áno, chcel by som reagovať, pretože si myslím, že najmä vystúpenie pána Banáša bolo možno trošku divné, pretože ak do roku 1989 obhajoval socialistický režim v službách Federálneho ministerstva zahraničných vecí, teraz hovorí niečo iné, takže kladiem si otázku, kedy to myslel úprimne, či vtedy, alebo teraz. To je prvá moja poznámka k jeho vystúpeniu. Po druhé, chcem všetkým kolegom pripomenúť, že výskumy hovoria, že 60 až 65 % občanov Slovenskej republiky tvrdí, že sa im žilo lepšie do obdobia roku 1989, to sú prieskumy verejnej mienky. Čiže, vážení, my, aby bolo jasné, sa nechceme nikde vracať späť, ale chceme, aby to, čo bolo pozitívne, aby sa uchovalo, aby sme tie pozitívne veci rozvíjali naďalej. Lenže vy ste zbúrali všetko, čo bolo pozitívne, zbúrali ste tie sociálne istoty, ktoré zaručovali občanom dôstojný život, zaručovali mladej generácii úspešný rozvoj. Zbúrali ste to, že naši dôchodcovia mali zabezpečené základné životné istoty. Dnes nevedia, čo ich čaká zajtra, nevedia, či budú mať prácu, nevedia, koľko bude stáť mlieko, koľko bude stáť chlieb – a tak by som mohol ďalej pokračovať. Čiže vaše ironické poznámky by som bral vtedy, vážené dámy, vážení páni, ak by ste svojou prácou dokázali, že naozaj viete túto krajinu spravovať lepšie, než to dokázali komunisti do roku 1989, a aby tu niečo po vás naozaj aj zostalo. Zatiaľ chcem iba potvrdiť, že iba rozpredávate to, čo sa vybudovalo za čias socializmu. Nevybudovali ste jednu nemocnicu, nevybudovali ste jednu školu, v podstate ste nepostavili nič a dnes sa tvárite ako veľkí hrdinovia, len neviem, čo vám na to povie národ vo voľbách za štyri roky. Ďakujem vám. (Zaznel zvuk časomiery.) Z. Martináková, podpredsedníčka NR SR: Áno, pán poslanec, čas vám uplynul. Ďakujem pekne. Ďalší do rozpravy je prihlásený pán poslanec Tibor Cabaj. Nech sa páči.
Glváč, Martin, podpredseda NR SR (2016-04-27):
Pán poslanec, keďže sme sa dohodli na tú prestávku, budete pokračovať o druhej, alebo?
Jurinová, Erika, poslankyňa NR SR (2013-05-16):
Ďakujem pekne, pán predseda. Chcela by som, Eva, podporiť tvoj sen, ako si to nazvala, o tom, že naozaj niekedy budeme mať priestory úplne bez fajčenia, bez dymu. Berieme si rôzne alebo pozeráme, prihliadame na trendy v Európe, prečo naozaj v tomto smere neurobíme taký razantný krok, ako sa už v niektorých krajinách stalo. Očistíme verejný priestor, očistíme reštaurácie, bary, veľmi dobre, že naozaj rozširuje sa definícia, lebo ak by sa podarilo rozšíriť definíciu o zariadeniach spoločného stravovania, beriem to ako veľké plus. Rovnako aj ja mám sen, aby moje deti, pre moje deti bolo úplne prirodzené nefajčiť, aj keď ťažko povedať, že aké vplyvy na ne budú pôsobiť, a vraví sa, nikdy nevrav nikdy, vravím, že bola by som veľmi rada, keby bolo normálne nielen u mojich detí, u všetkých, u všetkých ľudí nefajčiť, a pýtali by sme sa, že na čo sú tie popolníky na stoloch. Každopádne prikláňam sa aj k tomu, možnože súvisí to aj s inou témou, ale čo sa týka zdravotníctva alebo platieb v zdravotníctve, skutočne prečo sa nepozerá zdravotníctvo aj tým smerom, že ako nejakým spôsobom podporiť tých, ktorí dbajú na svoje zdravie aj tým, že nefajčia. Ďakujem pekne. Dúfam, že aspoň niektoré časti z toho pozmeňováku budú možno náchylné na prijatie. Ďakujem.
D. Čaplovič, podpredseda vlády SR: (2009-12-03):
Po druhé, nový pán minister životného prostredia predloží do parlamentu správu, ktorú máte komplexne už na stoloch, kde sa dozviete aj o týchto veciach, prečo vláda takto rozhodovala, ako rozhodovala a budete môcť v rámci samostatného bodu o tomto probléme diskutovať. Ďakujem vám veľmi pekne.
Pellegrini, Peter, predseda NR SR (2015-11-25):
Ďakujem pekne, pani podpredsedníčka. Na vaše vystúpenie evidujem dve faktické poznámky. Končím možnosť prihlásiť sa s faktickými poznámkami. Ako prvý pán poslanec Viskupič.
Kažimír, Peter, podpredseda vlády a minister financií SR (2012-12-17):
Ďakujem veľmi pekne. Dámy a páni, takže tento bod programu Národnej rady bezprostredne súvisí s predchádzajúcim bodom, to znamená so zmluvou o stabilite. Ešte pre vašu informáciu, zmluva o stabilite bola schválená vládou 22. februára tohto roku a už vtedy bolo ministerstvo financií zaviazané na prípravu tohto vykonávacieho zákona. Návrh tohto zákona upravuje povinnosti ministerstva financií vyplývajúce zo zmluvy v súvislosti s predkladaným programom rozpočtového a ekonomického partnerstva aj s ich uplatňovaním, taktiež predkladaním plánov vydávania štátnych dlhopisov Rade Európskej únie a Európskej komisii. Zároveň upravuje pôsobnosť ministerstva spravodlivosti a ministerstva financií v súvislosti s postupom pri podávaní podnetu na začatie konania na Súdnom dvore Európskej únie proti zmluvnej strane, to znamená proti krajine, ktorá porušuje pravidlá určené zmluvou. Návrh zákona prispieva k posilneniu fiškálnej spolupráce medzi jednotlivými zmluvnými stranami, ktoré sú zároveň členskými štátmi Európskej únie, a takisto vytvára možnosti pre technickú realizáciu a koordináciu hospodárskych politík a zavádza vzájomnú kontrolu dodržiavania fiškálnych pravidiel, ktoré sú práve definované v zmluve, ktorú sme uvádzali pred malou chvíľou. Ďakujem.
Pellegrini, Peter, podpredseda NR SR (2020-07-07):
Ďakujem pekne. Vyhlasujem rozpravu za skončenú a uzatváram... Ešte v rozprave, pán..., alebo už záverečné slovo? Tak vyhlasujem rozpravu za skončenú. Pýtam sa pána navrhovateľa, či chce vystúpiť v závere záverečným slovom. Áno. Nech sa páči, pán predseda, máte slovo.
Nicholsonová, Lucia, podpredsedníčka NR SR (2016-05-24):
Ďakujem pánovi poslancovi Kresákovi. S jeho záverečným slovom prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov a ktorým sa dopĺňa zákon č. 300/2005 Z. z. Trestný zákon v znení neskorších predpisov . Návrh zákona máte uverejnený ako tlač 80, návrh na jeho pridelenie na prerokovanie výborom je v rozhodnutí č. 79. Opätovne dávam slovo pánovi poslancovi Danielovi Lipšicovi, aby za skupinu poslancov návrh zákona uviedol. Nech sa páči.
P. Paška, predseda NR SR: (2006-12-07):
Budeme pokračovať odpoveďami členov vlády na otázky poslancov podľa vyžrebovaného poradia. Ako prvá bola vyžrebovaná otázka pána poslanca Lebockého na pána ministra životného prostredia pána Izáka. Je tu pán poslanec Lebocký v sále? Pán poslanec tu nie je. Takže budeme pokračovať druhou vyžrebovanou otázkou pána poslanca Jána Senka na pána ministra zdravotníctva Slovenskej republiky pána Ivana Valentoviča a znie: (Je tu pán poslanec? Je.) „Pán minister, aké sú zámery ministerstva s Národným rehabilitačným ústavom v Kováčovej? Medzi zamestnancami sa šíria informácie ohľadom možnosti jeho privatizácie.“ Pán minister. I. Valentovič, minister zdravotníctva SR: Ďakujem. Vážený pán predseda, vážený pán predseda vlády, vážení členovia vlády, vážené kolegyne, kolegovia, odpoveď je veľmi stručná. Národné rehabilitačné centrum Kováčová bolo uznesením vlády č. 644 zo dňa 30. 6. 2004 zahrnuté do zoznamu zdravotníckych zariadení navrhnutých na ich premenu na neziskovú organizáciu poskytujúcu všeobecne prospešné služby. Transformačný proces bol zastavený a v súčasnom období ministerstvo zdravotníctva neuvažuje s privatizáciou zariadenia. Takže všetky tie reči sú úplne zbytočné. Privatizovať sa Národný rehabilitačný ústav nebude. Ďakujem.
Paška, Pavol, predseda NR SR (2014-06-11):
Pán poslanec Viskupič do rozpravy.
Petrík, Simona, poslankyňa NR SR (2024-06-21):
Ďakujem pekne, pán predsedajúci. Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 330. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií a Ministerstva hospodárstva Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 330 z 27. mája 2024 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 6. septembra 2024 a v gestorskom výbore do 9. septembra 2024. Prosím, pán predsedajúci, otvorte všeobecnú rozpravu.
Drábiková, Lucia, poslankyňa NR SR (2022-11-08):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Bartek, Michal, poslanec NR SR (2024-02-01):
Ďakujem veľmi pekne za slovo, pán minister, a ďakujem aj za zodpovedanie svojej otázky, pretože myslím si, že ľudia by sa mali dozvedieť, akú naozaj demonštráciu papalášizmu pán Hamran predvádzal a chcel by som sa možno aj opýtať, aby sme zadelili litere zákona a uspokojili možno aj opozičných poslancov, či nový pán policajný prezident taktiež potrebuje takéto luxusné značky a vozidlá pre svoj výkon alebo mu stačí aj niečo skromnejšie. Ďakujem.
Bugár, Béla, podpredseda NR SR (2016-05-17):
Ďakujem, pán spravodajca. Otváram rozpravu k tomuto bodu programu. Nedostal som žiadnu písomnú prihlášku, preto sa pýtam, páni poslanci, poprípade panie poslankyne, či máte záujem sa prihlásiť ústne. Áno, dvaja. Končím možnosť sa prihlásiť ústne do rozpravy. Pán poslanec Burian ako prvý a potom pán poslanec Jurzyca.
Bugár, Béla, podpredseda NR SR (2018-01-30):
Nech sa páči, prezentujme sa, hlasujme o návrhu skrátiť lehoty. (Hlasovanie.) Prítomných 139 poslancov, za 81, proti 42, zdržalo sa 15, 1 nehlasoval. Konštatujem, že sme skrátili lehoty, môžme pristúpiť k jednotlivým hlasovaniam.
Hort, Milan, podpredseda NR SR (2011-03-30):
Ďakujem. Vážené kolegyne, kolegovia, pán poslanec, je 14.57 hodín, na 15.00 hodinu zvolal pán predseda parlamentu aj za účasti vašich zástupcov poslanecké grémium. Vyhlasujem prestávku do 15.20 hodiny a prosím oslovených, ktorých sa týka rokovanie poslaneckého grémia, aby čo najskôr prišli do kancelárie predsedu parlamentu, aby sme mohli s tým včas začať, aby sme nepredlžovali rokovanie Národnej rady. Čiže je prestávka do 15.20 hodiny, potom budeme pokračovať vystúpením ďalšieho prihláseného do rozpravy, ktorým je pán poslanec Marek Maďarič. (Prestávka.) (Po prestávke.)
Grendel, Gábor, podpredseda NR SR (2022-09-30):
Dve faktické poznámky na vystúpenie pána spravodajcu. Ako prvý pán poslanec Tomáš Valášek.
Šeliga, Juraj, podpredseda NR SR (2020-09-29):
Pán poslanec Baránik, nech sa páči.
Blaha, Ľuboš, poslanec NR SR (2018-03-14):
To je tak pubertálne, nedôstojné. Že sa nehanbíte! Takže rád by som zvolal výbor na 12.00, európsky výbor do miestnosti č. 149. A vráťme dôstojnosť, prosím! Pani Dubačová, neuveriteľne pubertálne sa správate.
Dostál, Ondrej, poslanec NR SR (2016-12-01):
Pani poslankyňa Petrík, tiež sa vám chcem poďakovať za podporu, ktorú ste vyjadrili nášmu návrhu zákona. A myslím, že sme úplne na jednej vlnovej dĺžke, aj pokiaľ ide o tie viazané a remeselné živnosti a koncesie a iné formy viazaných povinností. Tiež tam podporujeme uvoľnenie a tiež to vnímaj aj ja sám a určite aj kolegovia spolupredkladatelia ako vážny problém, ktorý je zásahom do podnikateľského prostredia. Dokonca oveľa vážnejším zásahom ako tá vec, ktorú chceme riešiť v rámci našej novely. Ale teda zmena viazaných, koncesovaných, remeselných živností komôr je ďaleko väčšie sústo, a teda nie je to ambíciou, aby sme to riešili v rámci tejto novely, aj keď, samozrejme, že si uvedomujem, že tie veci súvisia a treba riešiť aj túto otázku. Takže ešte raz ďakujem.
Halúz, Milan, poslanec NR SR (2014-11-10):
Ďakujem za slovo. Pán kolega, keď ste hovorili o tých faktúrach, ja som si to otvoril a pozeral som si tie faktúry, tak by som rád upozornil na niečo. Áno, Medical Group má zaplatené načas faktúry a niekedy o deň a dva skôr. To beriem, že môže byť, či je piatok, pondelok, aký je pracovný deň, to môžeme tak brať. Ale na druhej strane faktúry od firmy Medical Group sú vždy vystavené so štvormesačnou splatnosťou. A kdežto, a sú to lieky, väčšinou sú to lieky, antibiotiká, a našiel som tam napríklad faktúry od Medardu, to sú tiež lieky, antibiotiká, ktoré sú síce zaplatené s pravidelnosťou zas o mesiac neskôr po splatnosti, ale zase je vždy mesačná splatnosť. Čiže má to tam nejakú svoju hierarchiu. A napríklad, keď hovoríte, že nemajú viac faktúr načas splatených, napríklad 18. 9. suma 631 euro, faktúra splatná 18. 10., zaplatená 22. 10. 2014. Firma Marius Pedersen, odvoz odpadov. A je tam viac takých faktúr, vyslovene sa to týka položiek, či sú to odpady, či sú to lieky. Samozrejme, keď sú to nejaké služby, tam je vidieť, že je to neskôr platené, ale v tomto by som ja nehľadal nejaký zámer alebo to, čo ste hovorili. Ďakujem.
P. Hrušovský, predseda NR SR: (2005-02-08):
(Hlasovanie.) 135 prítomných, 78 za návrh, 22 proti, 35 sa zdržalo. Bod 1 zo spoločnej správy sme schválili. Ďalej hlasujeme o bode 22. M. Abelovský, poslanec: S návrhom gestorského výboru schváliť ho.
T. Cabaj, poslanec: (2007-06-19):
Výbor Národnej rady Slovenskej republiky pre verejnú správu a regionálny rozvoj ma určil za spoločného spravodajcu k návrhu poslanca Národnej rady Slovenskej republiky Branislava Bačíka na vydanie zákona, ktorým sa mení a dopĺňa zákon č. 84/1990 Zb. o zhromažďovacom práve v znení neskorších predpisov (tlač 330). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom vplyve na štátny rozpočet, ako aj finančnom dosahu na rozpočet obcí. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve Európskej únie problematika návrhu zákona nie je upravená. Návrh sa nedotýka prioritných oblastí uvedených v čl. 70 Európskej dohody o pridružení a čl. 81 upravujúcom oblasť životného prostredia. Problematika návrhu zákona nie je prioritou podľa Partnerstva pre vstup. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky zo dňa 4. júna 2007 č. 327 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre obranu a bezpečnosť a Výbor Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby výbory predmetný návrh prerokovali v lehote do 6. septembra a gestorský výbor do 7. septembra 2007. Toľko spravodajská informácia. Pán predseda, prosím, otvorte rozpravu.
Malatinec, Roman, poslanec NR SR (2024-09-10):
Ďakujem vám veľmi pekne. Vážený pán predseda, vážené panie poslankyne, páni poslanci, výbor pre verejnú správu a regionálny rozvoj ako gestorský výbor k vládnemu návrhu zákona, ktorým sa mení zákon č. 325/2022 Z. z., ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony v znení zákona č. 301/2023 Z. z., tlač 309, podáva Národnej rade v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov. Národná rada uznesením č. 373 z 19. júna 2024 pridelila predmetný návrh na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská: Ústavnoprávny výbor Národnej rady Slovenskej republiky uznesením č. 138 z 5. septembra 2024 s návrhom zákona súhlasil a odporučil ho Národnej rade Slovenskej republiky schváliť. Výbor Národnej rady Slovenskej republiky pre verejnú správu a regionálny rozvoj uznesením č. 44 z 5. septembra 2024 s návrhom zákona súhlasil a odporučil ho Národnej rade Slovenskej republiky schváliť s pozmeňujúcim a doplňujúcim návrhom. Z uznesení výborov Národnej rady Slovenskej republiky uvedených pod bodom III spoločnej správy vyplynul jeden pozmeňujúci a doplňujúci návrh. Gestorský výbor odporúča o návrhu výboru Národnej rady, ktorý je uvedený v spoločnej správe, hlasovať takto: hlasovať o bode zo spoločnej správy s odporúčaním gestorského výboru schváliť. Gestorský výbor na základe stanovísk výborov k vládnemu návrhu zákona odporúča Národnej rade predmetný návrh zákona schváliť v znení schváleného pozmeňujúceho a doplňujúceho návrhu uvedeného v spoločnej správe. Spoločná správa výborov Národnej rady bola schválená uznesením gestorského výboru č. 49 dňa 10. septembra 2024. Týmto uznesením ma výbor zároveň poveril za spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov. Ďakujem, pán predsedajúci, skončil som.
Žiga, Peter, podpredseda NR SR (2023-12-07):
Ďakujem pekne. Teraz sa pýtam, či sa chce niekto do rozpravy prihlásiť ústne. Končím možnosť prihlásiť sa do rozpravy ústne. Vyhlasujem všeobec... (reakcia z pléna), čo mám teraz robiť? Nie ste prihlásený do rozpravy. (Reakcia z pléna.) Nech sa páči, pán poslanec Sulík.
Danko, Andrej, predseda NR SR (2019-03-27):
Prosím, prezentujme sa a hlasujeme. (Hlasovanie.) Prítomných 144 poslancov, za 97, proti 4, zdržalo sa 42, nehlasoval 1. Konštatujem, že sme schválili vládny návrh novely zákona č. 89/2016 Z. z. o výrobe, označovaní a predaji tabakových výrobkov. Teraz prosím povereného člena ústavnoprávneho výboru poslanca Nemkyho, aby uviedol hlasovanie o bode 14 schváleného programu, ktorým je prvé čítanie o vládnom návrhu zákona, ktorým sa mení a dopĺňa Obchodný zákonník. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 1336.)
Kubánek, Stanislav, poslanec NR SR (2014-10-29):
Pán predseda, keďže sme odhlasovali pozmeňujúce a doplňujúce návrhy zo spoločnej správy, mám splnomocnenie gestorského výboru odporučiť hlasovať o tom, že prerokovaný vládny návrh zákona prerokujeme v treťom čítaní ihneď.
Jánoš, Vladimír, poslanec NR SR (2014-12-09):
Ďakujem pekne. Vážená pani podpredsedníčka Národnej rady Slovenskej republiky, vážené panie poslankyne, páni poslanci, dovoľte mi, aby som z poverenia navrhnutého gestorského výboru pre ľudské práva a národnostné menšiny v súlade s § 73 podal v prvom čítaní spravodajskú informáciu k vládnemu návrhu zákona, ktorým sa mení a dopĺňa zákon č. 85/1990 Zb. o petičnom práve a ktorým sa dopĺňa zákon č. 305/2013 Z. z. o elektronickej podobe výkonu pôsobnosti orgánov verenej moci a o zmene a doplnení niektorých zákonov v znení zákona č. 214/2014 Z. z. a ktorý je pod tlačou 1290. Konštatujem, že návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval ústavnoprávny výbor, výbor pre verejnú správu a regionálny rozvoj a výbor pre ľudské práva a národnostné menšiny ako gestorský výbor v lehote do 30 dní, respektíve 32 dní od jeho prerokovania v prvom čítaní. Pani podpredsedníčka, skončil som. Otvorte, prosím, rozpravu.
A. Belousovová, podpredsedníčka NR SR: (2009-02-11):
Nech sa páči, pán spravodajca, máte slovo.
P. Hrušovský, podpredseda NR SR: (2001-10-25):
(Hlasovanie.) Prítomných je 77 poslancov, za 71, proti nikto, zdržali sa 4, nehlasovali 2. Návrh sme schválili. Teraz pristúpime k hlasovaniu o návrhu predloženej Vojenskej stratégie Slovenskej republiky . Pán spoločný spravodajca, ešte sú nejaké iné návrhy? P. Ošváth, poslanec: Nie, to boli všetky návrhy z rozpravy.
M. Číž, podpredseda NR SR: (2007-12-05):
Takže, vážené kolegyne, kolegovia, budeme pokračovať v rokovaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov . Tento vládny návrh zákona máme pod tlačou 417. Pokračujeme ďalej v rozprave, ešte pozerám, s procedurálnym návrhom pán poslanec Abrhan. Zapnite, prosím, pána poslanca.
Shahzad, Silvia, poslankyňa NR SR (2016-09-14):
Pán predsedajúci, vážení kolegovia, dovoľte, aby som uviedla návrh zákona, ktorým sa mení a dopĺňa zákon č. 461/2003 Z. z. o sociálnom poistení, ktorý predkladáme ako skupina poslancov za hnutie Obyčajní ľudia a nezávislé osobnosti. Akákoľvek starostlivosť o iné osoby je mimoriadne náročná, no zároveň nedocenená činnosť. Rodiny, ktoré sa starajú o svojich blízkych, odkázaných na pomoc iných, sú často vystavené zvýšenému riziku chudoby, nehovoriac o celkovom zhoršení sociálnej situácie rodiny vrátane ovplyvnenia vzťahov v rodine. Napriek tomu mnohé štúdie poukazujú na to, že osobná starostlivosť v domácom prostredí je najlepšia alternatíva pre opatrovaného. Aj keď do tejto skupiny patria napríklad opatrovatelia a osobní asistenti, ktorí vykonávajú starostlivosť, starostlivosť v mnohých prípadoch nepretržite, z titulu poberania štátneho príspevku nemajú títo nárok na žiadnu kompenzáciu v čase vlastnej choroby alebo nemajú nárok na dávku v nezamestnanosti v prípade, že ukončia vykonávanie tejto činnosti. Preto vnímame tieto skupiny osôb z hľadiska sociálneho poistenia za znevýhodnené. Pokiaľ si tieto osoby chcú sami platiť napríklad nemocenské poistenie, nemajú možnosť, resp. majú možnosť poistiť sa len v rámci tzv. balíka poistenia. V tomto prípade to znamená len jedno, že dôchodkové poistenie je platené dvojmo. Alebo aspoň to tak vyzerá. Na jednej strane za nich dôchodkové poistenie platí štát, na druhej strane by si to platili v rámci tohto balíka. Zámerom predkladaného návrhu zákona je udelenie výnimky z existujúcich poistných balíčkov pre osoby vykonávajúce osobnú starostlivosť. Cieľom predkladaného návrhu zákona je umožniť osobám vykonávajúcich osobnú starostlivosť, čiže opatrovateľom a osobným asistentom, ktorí vykonávajú osobnú asistenciu na základe zmluvy a výkonu osobnej asistencie nad 140 hodín, nemocensky sa pripoistiť bez nutnosti ich duplicitného dobrovoľného dôchodkového poistenia a zároveň im umožniť dobrovoľne sa poistiť v nezamestnanosti bez toho, aby boli súčasne dobrovoľne nemocensky poistené a dobrovoľne dôchodkovo poistené. Predkladaný návrh zákona zároveň zrušuje nelogické obmedzenie, podľa ktorého je osoba starajúca sa o ťažko zdravotne postihnutú osobu povinne dôchodkovo poistená najviac na obdobie 12 rokov, hoci sa tejto činnosti, samozrejme, venuje oveľa dlhšie. Chcem vás preto pekne poprosiť, aby ste návrh tohto zákona podporili. Ďakujem.
Bugár, Béla, podpredseda NR SR (2016-12-08):
Pán poslanec, chcete položiť ďalšiu doplňujúcu otázku? Nech sa páči, ale musíte sa prihlásiť. Je to bod 3. Alebo... Jáj, kartu nemáme. Skúste zapnúť mikrofón pánovi poslancovi Jakabovi.
Karahuta, Jaroslav, poslanec NR SR (2023-05-09):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Žiga, Peter, podpredseda NR SR (2024-04-18):
Prezentujme sa a hlasujme. (Hlasovanie.) 147 prítomných, 78 za, 57 proti, 10 sa zdržalo, 2 nehlasovali. Návrh sme schválili. Nech sa páči, pán spravodajca.
G. Gál, poslanec: (2004-07-06):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona je predkladaný ako iniciatívny návrh vlády. Obsahuje z formálnoprávnej stránky všetky náležitosti uvedené v § 67 a § 68 zákona o rokovacom poriadku Národnej rady Slovenskej republiky, ako aj náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Navrhovaná právna úprava je v súlade s Ústavou Slovenskej republiky, ústavnými zákonmi, zákonmi a medzinárodnými zmluvami, ktorými je Slovenská republika viazaná. Z dôvodovej správy vyplýva, že nároky na štátny rozpočet vzniknú v súvislosti so zastúpením Slovenskej republiky v Eurojuste. Vládny návrh zákona nebude mať vplyv na životné prostredie. Problematika upravená v návrhu zákona by mala prispieť k zvýšeniu bezpečnosti, stability a ekonomiky rozvoja. Osobitná časť dôvodovej správy obsahuje odôvodnenie jednotlivých ustanovení vládneho návrhu zákona. Návrh zákona nie je prioritou aproximácie práva podľa čl. 70 Európskej dohody o pridružení Národného programu pre prijatie acquis communautaire na rok 2004 Bielej knihy, Partnerstva pre vstup, aproximácie práva podľa skríningu. Návrh zákona je prioritou aproximácie práva vyplývajúcich z pravidelnej správy Európskej komisie o pripravenosti Slovenskej republiky na členstvo v Európskej únii. Problematika vládneho návrhu zákona nie je upravená v práve Európskych spoločenstiev. Je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú podľa § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku prerokuje uvedený vládny návrh zákona v druhom čítaní. V súlade s rozhodnutím predsedu Národnej rady Slovenskej republiky č. 774 z 18. júna 2004 podľa § 74 rokovacieho poriadku navrhujem, aby vládny návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Zahraničný výbor Národnej rady Slovenskej republiky, Výbor Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem Ústavnoprávny výbor Národnej rady Slovenskej republiky a odporúčam, aby výbory predmetný vládny návrh zákona prerokovali v druhom čítaní do 27. augusta 2004 a gestorský výbor do 3. septembra 2004. Skončil som, prosím, otvorte rozpravu.
Laššáková, Jana, podpredsedníčka NR SR (2012-08-02):
Pán poslanec Mihál.
P. Hrušovský, predseda NR SR: (2005-09-21):
J. Jaduš, poslanec: Pardon. Žiadam správu o situácii v regiónoch postihnutých povodňami, o škodách a opatreniach prijatých na odstránenie následkov a o protipovodňových opatreniach od druhej polovice roku 2005. A posledný bod, správu o príčinách a dopadoch lesných požiarov a o prijatých protipožiarnych opatreniach.
Kolíková, Mária, ministerka spravodlivosti SR (2020-09-16):
Ďakujem, pán predsedajúci. Ja si len zrovnám papiere, lebo som dostala také zmätočné informácie, že kedy vlastne som v poradí, ale som pripravená, samozrejme... (Prerušenie vystúpenia predsedajúcim.)
Sulík, Richard, predseda NR SR (2010-07-09):
Ďakujem. Vyhlasujem, že Národná rada zvolila predsedov výborov Národnej rady tak, ako ich uviedol poverený overovateľ. Prosím zvolených predsedov výborov, aby zaujali miesta určené pre nich. Program 2. schôdze Národnej rady sme vyčerpali, vyhlasujem 2. schôdzu za ukončenú. Ďakujem Vám pekne. Pani poslankyne, páni poslanci, poprosím ešte o minútku strpenia, prepáčte mi, máme štyri procedurálne návrhy. Poprosím o minútku strpenia. Ďakujem pekne. Nech sa páči, pán Saloň.
Baláž, Vladimír, poslanec NR SR (2019-12-04):
Vážený pán podpredseda, v rozprave k tomuto návrhu zákona vystúpili traja poslanci. Prosím, pán predsedajúci, aby ste dali hlasovať o tom, že Národná rada bude prerokovávať tento zákon v druhom čítaní.
Bugár, Béla, podpredseda NR SR (2011-05-27):
Pán poslanec Kvasnička.
Vaľová, Jana, poslankyňa NR SR (2014-12-04):
Ďakujem veľmi pekne. Pán kolega, pozriem si ten dátum, pretože zrejme tam išlo o to, aby nekolidoval, lebo prv bol akože návrh skôr, od roku 2016, kedy idú komunálne voľby. Ale pozriem si ho, priznám sa, nepozrela som si tento dátum opätovne. Ale vrátim sa k starostom a poslancom. Pán kolega, väčšina, ktorá tu sedí, a možno včetne vás, tu sedí od začiatku Národnej rady. Nechcem byť osobná, ale nehnevajte sa, keby ste sa možno postavil do volieb, tak vás občania nezvolia, lebo je vás tu takých viacerých. Ak by ste išli do priamych volieb, kde teda budú voliť váš mandát. Druhá vec, chcem sa spýtať, že ak napríklad ste dali zákon, napadli ste na Ústavnom súde, odpracovať dávku v hmotnej núdzi bezplatne, ja chápem, že tí ľudia majú menej peňazí, ja to úplne beriem, dali ste na Ústavný súd, že ani jedna práca nemôže byť zadarmo. Vy ste to napadli na Ústavnom súde, že je to v nesúlade so zákonom, v nesúlade s ústavou. My predkladáme návrh zákona, aby si starosta mohol vybrať, či bude pokračovať ďalej v starostovaní, v primátorovaní v prípade, že bude poslancom Národnej rady, aby sme neporušili ústavu. Ja potom by som očakávala, že opäť by ste napadli na Ústavnom súde, že ani jedna práce nemôže byť zadarmo, lebo to je to isté. Ak vykonávate dve práce, ak vás tam dali voliči, teda oni vás zvolili v demokratických voľbách, tak jednoducho vy poberáte príjem. Záleží na tom primátorovi, starostovi, aký príjem si podpíše. Ja som mala štyri roky minimálny príjem, aký sa dal podpísať, ako primátorka. Ale zároveň, opakujem, zrejme tu išlo o to, aby sme neporušili opäť ústavu, lebo opäť by ste to napadli. Tak ako ste napadli zákon, ktorý ľudia kvitujú, že aj dávka v hmotnej núdzi. Niekto, kto je desať rokov, nehovorím, že niekto nemôže pracovať, ale sú ľudia, ktorí aj nechcú pracovať. A si povedzme pravdu. Robím v regióne, prijímam ľudí a poviem to na rovinu, že z desiatich ľudí traja ľudia už ani nemajú záujem o prácu, alebo aj štyria.
Hrnčiar, Andrej, podpredseda NR SR (2019-09-25):
Dávam slovo spravodajkyni, ktorú učil navrhnutý gestorský výbor pre vzdelávanie, vedu, mládež a šport, poslankyni Adriane Pčolinskej.
P. Hrušovský, podpredseda NR SR: (2002-05-14):
P. Delinga, poslanec: Ďakujem pekne. Ja nejdem hľadať víno, ale v nadväznosti na túto rozpravu by som sa chcel spýtať pána ministra, ale chcel by som, aby aj odpovedal, nielen si vypočul, lebo doteraz všetko, čo sa ho človek pýta, tak si to necháva pre seba.
Šalitroš, Radomír, poslanec NR SR (2024-04-24):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť v znení schválených pozmeňujúcich a doplňujúcich návrhov.
A. Belousovová, podpredsedníčka NR SR: (2007-02-06):
V rozprave k tomuto bodu vystúpili všetci, ktorí boli prihlásení. Vyhlasujem všeobecnú rozpravu za skončenú. A chcem sa opýtať najskôr navrhovateľa, či chce zaujať stanovisko k rozprave. Nech sa páči.
Kadúc, Miroslav, poslanec NR SR (2013-03-15):
Ďakujem za slovo. Ja len taká, taká pripomienka, že je nepochybné, že trestné činy súvisiace s drogami alebo omamnými látkami sú závažné trestné činy a spoločnosť vyžaduje, aby boli akéto činy odsúdené a páchatelia, teda spoločnosť chránená a páchatelia odsúdení. Len tuto, čo sa zavádza, je možno drobná, súhlasím, že zásadná vec, ale dobrá. Pretože sa znižuje trestná, vlastne dolná hranica trestného činu o jeden rok, čo spôsobuje teda podmienečný odklad výkonu trestu, ale zároveň je tam povinnosť uložiť probačný dohľad, čo je istá forma výchovného opatrenia, čo je podľa mňa veľmi dobré. Ja by som si dovolil upozorniť aj na to, že horná hranica trestu sa nemení, a teda ten aktuálny stav bude taký, že sa uloží trest v hranici od 3 do 10 rokov, kedy súd má teda možnosť vzhľadom na závažnosť trestného činu, následky, osobu páchateľa, okolnosti spáchaného trestného činu, prípadne priťažujúce alebo poľahčujúce okolnosti uložiť trest odňatia slobody až vo výške 10 rokov. Čiže je to na posúdení sudcu a na konkrétnom prípade. Stále je teda možné uložiť veľmi prísny trest za trestné činy súvisiace s drogovou činnosťou.
Hrnčiar, Andrej, podpredseda NR SR (2016-10-12):
S reakciami na faktické poznámky pán poslanec Krajniak.
Paška, Pavol, predseda NR SR (2014-03-27):
Pán poslanec, ešte, prepáčte, ja len chcem privítať našu návštevu detí z evanjelickej školy z Martina. (Potlesk.) Prepáčte, pán poslanec, nech sa páči, máte slovo.
Laššáková, Jana, podpredsedníčka NR SR (2012-06-27):
S reakciou na faktické poznámky pán poslanec Gál. Nech sa páči.
Jarjabek, Dušan, poslanec NR SR (2015-12-11):
Ďakujem pekne za slovo, pán predsedajúci. Pán minister, ja sa chcem tiež poďakovať za vaše vystúpenie plné faktov, ale obávam sa, že to vystúpenie je úplne zbytočné. Keby ste nič nepovedali, ten dopad by bol presne taký istý, jak keď ste povedali také množstvo argumentov, aké ste povedali. To je úplne zbytočné. Táto schôdza vôbec nie je o nejakej kompe a vôbec nie je o nejakom odvolávaní vašom. Táto schôdza dokonca neni o preferenciách OĽaNO. Táto schôdza je o krúžkoch v strane OĽaNO. Jednotliví krúžkujúci sa teraz tuná budú predbiehať, kto bude lepší, kto bude väčší, či bude v tom budúcom parlamente Viskupič alebo Matovič, či tam budú obidvaja, alebo nikto z nich. Či tam bude pán Hraško alebo ja neviem kto ešte z tých nových. O tom je táto schôdza, o krúžkoch v tejto strane. Tak toto si láskavo uvedomme pri tom všetkom, čo tuná rozprávame, že vlastne my tu robíme schôdzu o krúžkovaní v OĽaNO. O toto jediné ide. O nič iné. Ďakujem za pozornosť.